
UEEN MONA 


CASSEG R. OWEN, Ysw., 
Lledwigan, Llangefni. 


Mae caseg yn Lledwigan, 
““ Oueen Mona” gwina'i lliw, 
A _'nillodd gwpan arian, — 
Un werthfawr ddisglaer yw ; 
Yr ydoedd hon yn wydn, 
A sydyn ar ei thraed ; 
Rhaid ini ddweyd gwirionedd— 
Cyflymaf yn y wlad. 


'Rwy'n ceisio canu penill, 
Er gwaned ydyw'r dôn, 

” Mae hon yn wrthrych addas, 
Brenhines Ynys Fon ; 

Hi 'nillodd amryw droiau 
Gwpanau arian hardd, 

Mae hyn yn destyn teilwng 
I enyn awen bardd, 


Er gwaethaf boneddigion 
Yn d'od â meirch er bri, 
“ Oueen Mona” ddarfu enill,— 
Un fuan ydoedd hi ; 
'Roedd hon am neidio a rhedeg 
Yn oreu yn Ynys Môn ; 
Mae'n haeddu cael y goron, 
Mae'n weddus ini sôn. 

Ac er i “ Oueen” heneiddio, 
Mae'n haeddu parch a bri, 
A'i thendio yn ofalus, 
I fagu cywion ri”; 
Daw rheiny yn oreuon 
'Tu fewn i Gymru fad, 
A gwydn fel 'roedd hithau, 
Â sydyn ar ei thraed. 
Er chwilio Uymru a Lloegr, 
A'r Werddon yn mhob man, 
Am gaseg fel “ Oueen Mona,” 
Siomedig fyddai'n rhan ; 
Yr ydoedd hon yn enill 
Er d'od a phigion gwlad, 
Hi fagai gywion eto 
A rheiny'n llawn o waed, 


Mae “ Gueen” yn haeddu ei pharchu, 
A'i phorthi'n dda bob dydd. 
Mae'n werth i minau ganu 
'Tra dalio'r awen rydd ; 
A dylai Mr Owen 
'Roi parch i'r gaseg hardd,— 
Hyn yw dymuniad calon 
Y gwan anfedrus fardd, 


“ Oueen Mona” gafodd primin 
Ddwy waith yn Ynys Fon, 
A'i chyw ga'dd prises hefyd, 
Mae'n deilwng ini son ; 
Yroedd hon yn gaseg tlysa 
A sengodd ddaear las, 
A'i chyw fel pictiwr hardda', 
A welwyd ar y maes. 


Mae son am feirch Lledwigan, 
— Nad egwan 'run o'u rhi', 
Mae rhai yn gryf am dynu, 
A'r lleill mewn uchel fri ; 
'Rwy'n gosod “ Gueen” yn oreu, - 
A phen ar gesyg Mon ; 
Darllenwch hyn o ganu, 
Er saled ydyw'r dôn. 

Fel 'roeddym ar foreuddydd, 
Yn myned gyda'n gilydd, 

Ar hyd y ffordd, 0 gam i gam, 
Gan siarad am gwarfodydd. 


Daeth dau bostiliwn heibio, 
A haid o gŵn gan udo, 
Pa rai godasant hynod bry', 
A golwg hy' oedd arno. 


Nid llwynog, oedd y lleban, 

Na chwaith 'sgyfarnog fuan, 
Ond troes y pry' yn gochddu gi, 
Perthynol i Lb————n. 


Cychwyna'r genfaint reibus 

Ar ol y ci anffodus, 

A hwnw'n myn'd bron colli 'i i wy nt, 
Ond nid yn gynt na'i 'wyllys 


'Trwy gae green-crop fe redodd, 
A'r genfaint a'i dylynodd, 

A'r whipper-in yn fawr ei ffrwst 
Ar ol eu trwst garlamodd. 

A'r helsmon waeddai allan, 
“Howld on! y lladron aflan ! 

Os lladdwch “ Prince,” yr enwog gi, 
Gwae chwi gan wr Ll D, 





Cyrhaeddodd “ Prince” ei station, 
Ar ol ei erch exeursion ; 
Ond nid, 'rwy'n ofni, cyn ei ddal 
Gan farwol balpitation. 

TM; 











YR HEN AMSER GYNT. 


O: 








Bu'n hoff i mi wrth deithio 'mhell, 
Gael croesaw ar fy hynt: 
Mil hoffach yw gael “henffych well,” 
Gan un fu'n Gyfaill gynt. 


BYRDON. 


Er mwyn yr amser gynt fy ffrind, ; 
Yr hen amser gynt; 

Cawn wydraid bach syn canu'n iach 
Er mwyn yr amser gynt. 


Yn chwareu buom lawer tro, 
A'n penau yn y gwynt, 
A phleser mawr yw cadw co' 
O'r hyfryd amser gynt. 
Fr mwy yr amser gynt, &c. 


Er digwyddiadau fwy na rhi, 
Er gwario llawer punt, 

Er llawer coll nî chollais i 
Mo'r cof o'r ameer gynt. 


Er mwyn yr amser gynt, &c. 


Tra curo calon dan fy mhron, 

Er mwyn ein hylon hynt, 

Tra carai'm gwlad, tra llygad llon, 

Mi gofia'r amser gynt, 
Er mwyn yr amser gynt fy ffrind, 
Yr hen amser gynt; 
Cawn wydraid bach syn canu'n iach 
Er mwyn yr amser gynt. 


' Adam Evans, Argraffydd, Machynlleth, 


